En liten, brunlig, særpreget utseende løpebiller. Hodet er bredt ovalt, bak med en langt uttrukket, tynn "hals". Fasettøynene er nokså store, ikke utstående, kjevene ikke forstørrede. Antennene er rundt halvparten så lange som kroppen. De innerste leddene er lysbrune, de midterste mørke og de ytterste gulhvite. Pornotum er ovalt (nesten sirkelrundt), ganske lite. Dekkvingene er litt pæreformede, ved roten sterkt innsnevret slik at det blir en "stilk" mellom pronotum og dekkvinger. De mangler punktrader, men har noen lange, oppstående børster. Beina er lysbrune, forholdsvis lange.